
REFERAT DE APROBARE A PROIECTULUI DE HOTĂRÂRE


privind atestarea apartenenței la domeniul public al Municipiului Timișoara a imobilelor-drumuri prevăzute în Anexa 

           Imobilele-teren care fac obiectul prezentului proiect (Anexa) aparțin intravilanului Timișoara având categoria de folosință de drum .
	Bunurile aparținând domeniului public al Municipiului Timișoara sunt într-o dinamică permanentă, fapt care creează uneori neconcordanțe. La nivelul municipiului, pe lângă multitudinea de proiecte aflate în implementare fie din surse atrase fie din surse proprii, se identifică în permanență noi oportunități de investiții. În funcție de sursa de finanțare a acestora se solisită de către autoritățile responsabile o serie de documente care atestă faptul că aceste bunuri aparțin domeniului public al Muniucipiului Timișoara .
          Menţionăm că imobilele prevăzute în Anexa nu sunt de natura a constitui domeniu public al statului sau al judeţului conform prevederilor Ordonanței de Urgență nr.57/2019 privind Codul administrativ.
           Conform Anexei nr.4 la Ordonanța de Urgență nr. 57/2019 privind Codul Administrativ cuprinzând unele bunuri care aparțin domeniului public al comunei, al orașului sau al municipiului drumurile comunale, vicinale și străzile aparțin domeniului public al municipiului.
       Conform Ordonanța nr. 43 din 28 august 1997 (**republicată**) privind regimul drumurilor alineatul (1) Drumurile de interes local aparţin proprietăţii publice a unităţii administrative pe teritoriul căreia se află şi pot fi clasificate ca:
a)drumuri comunale, care asigură legăturile:
(i) între reşedinţa de comună şi satele componente sau cu alte sate;
(ii) între oraş şi satele care îi aparţin, precum şi cu alte sate;
(iii) între sate;
b)drumuri vicinale - drumuri ce deservesc mai multe proprietăţi, fiind situate la limitele acestora;
c)străzi - drumuri publice din interiorul localităţilor, indiferent de denumire: stradă, bulevard, cale, chei, splai, şosea, alee, fundătura, uliţă etc.
d)drumurile pentru ciclişti de interes local
       Având în vedere cele menţionate mai sus, considerăm oportun, iniţierea unui proiect de hotărâre, privind  atestarea apartenenței la domeniul public al Municipiului Timișoara a imobilelor-drumuri prevăzute în Anexa. 

